stanford-oval/wikipedia huggingface dataset:
Tom Stiansen

| Mitalit> Maa:   Norja.Miesten alppihiihto.MM-kilpailut  | Mitalit> Maa:   Norja.Miesten alppihiihto.MM-kilpailut  | Mitalit> Maa:   Norja.Miesten alppihiihto.MM-kilpailut  | Maa:   Norja> Miesten alppihiihto. |
| --- | --- | --- | --- |
|  Kultaa | Sestriere 1997 | Pujottelu |  |
Tom Stiansen (s. 3. syyskuuta 1970) on entinen norjalainen alppihiihtäjä, pujottelun maailmanmestarí. Hän edusti Asker Ski Clubia.
Stiansen sijoittui Albertvillen olympialaisissa 1992 supersuurpujottelussa kahdeksanneksi. Sierra Nevadan MM-kilpailuissa 1996 hän oli pujottelussa kolmastoista. Sestrieren MM-kisoissa 1997 Stiansen voitti pujottelun maailmanmestaruuden viiden sadasosasekunnin erolla Sébastien Amiez'hin. Naganon olympialaisissa 1998 hän sijoittui pujottelussa neljänneksi ja Vailin MM-kilpailuissa 1999 suurpujottelussa 14:nneksi. Salt Lake Cityn olympialaisissa 2002 Stiansen oli pujottelussa kahdestoista ja St. Moritzin MM-kilpailuissa 2003 kahdeksas.
Stiansen sijoittui maailmancupissa kaudella 1995–1996 toiseksi Kvitfjellin ja kolmanneksi Adelbodenin suurpujottelukilpailuissa. Seuraavalla kaudella hän saavutti uransa ainoan maailmancup-voiton Breckenridgen pujottelukilpailussa ja sijoittui lajin cup-pisteissä seitsemänneksi. Hän oli pujotteluosakilpailuissa lisäksi kolmas Yongpyongissa kaudella 1997–1998, Aspenissa kaudella 1998–1999 ja Madonna di Campigliossa kaudella 2001–2002 sekä toinen Kranjska Gorassa kaudella 2003–2004.
Tom Stiansenin isä on 1960-luvun huippupikaluistelija Svein-Erik Stiansen.
John Fox Burgoyne

| John Fox Burgoyne |
| --- | --- |
 Burgoyne vuonna 1855 Roger Fentonin valokuvaamana
Henkilötiedot
Syntynyt: 24. heinäkuuta 1782
Kuollut: 7. lokakuuta 1871 Lontoo
Ammatti:  sotilas
Sotilashenkilö
Palvelusvuodet:  1796–1868
Taistelut ja sodat:  Napoleonin sodat Vuoden 1812 sota Krimin sota
Sotilasarvo:  sotamarsalkka
John Fox Burgoyne (24. heinäkuuta 1782 – 7. lokakuuta 1871) oli brittiläinen sotilas. Hän kävi läpi pitkän sotilasuran, jonka aikana palveli Napoleonin sodissa, vuoden 1812 sodassa ja Krimin sodassa. Hän jäi eläkkeelle vuonna 1868 ja kuoli kolme vuotta myöhemmin.
Elämä

John Fox Burgoyne oli Yhdysvaltain vapaussodassa Britannian puolella taistelleen kenraali John Burgoynen poika. Hänen äitinsä oli kenraali Burgoynen rakastajatar Susan Caulfield. Vanhemman Burgoynen kuollessa vuonna 1792 nuorempi Burgoyne annettiin kasvatettavaksi Derbyn jaarlille, joka oli hänelle sukua.
Vuonna 1793 John Fox Burgoyne aloitti koulun Etonissa. Hän aloitti 19. lokakuuta 1796 opinnot Royal Military Academyssä Woolwichissä, ja 28. elokuuta 1798 hänestä tuli pioneerivänrikki. Hänen ensimmäinen asemapaikkansa oli Maltalla vuonna 1800 sir Ralph Abercrombyn armeijassa. Seuraavaksi hänet määrättiin Sisiliaan kenraali Henry Edward Foxin mukana, jonka sukunimestä hän omaksui keskimmäisen nimensä. Hänet ylennettiin samana vuonna yliluutnantiksi.
Kun kenraali Alexander Mackenzie Fraser lähetettiin joukkoineen Egyptiin vuonna 1807, Burgoyne palveli osastossa pioneerien päällikkönä. Samassa tehtävässä hän toimi myös kenraali sir John Mooren alaisuudessa Portugalissa ja Ruotsissa vuonna 1808. Vuonna 1809 hän oli Arthur Wellesleyn mukana taisteluissa Dourojoen solassa ja Porton kaupungissa. Hänet ylennettiin samana vuonna kapteeniksi.
Pyreneiden niemimaan sodan aikana Burgoyne oli osallisena useissa piirityksissä, joissa hän vaihtelevalla menestyksellä vastasi vihollisen puolustusten heikentämisestä. Yhdysvaltoja vastaan käydyssä vuoden 1812 sodassa hän osallistui hyökkäykseen New Orleansia vastaan alkuvuonna 1815.
Napoleonin sotien päätyttyä Burgoyne johti Ranskaa miehittävän brittiarmeijan pioneereja vuoteen 1818 asti. Hän osallistui sir William Clintonin sotaretkeen Portugalin Mikael Anastajaa vastaan vuonna 1826. Vuonna 1830 hänet ylennettiin everstiksi ja vuonna 1838 kenraalimajuriksi. Vuonna 1845 hän otti vastaan tehtävän linnoituslaitteiden ylitarkastajana, mitä tehtävää toimitti aina eläköitymiseensä asti.
Krimin sodassa Burgoyne sai osakseen kritiikkiä siitä, että hänen neuvonsa olla hyökkäämättä suoraan Sevastopolia vastaan sai aikaan sen, että britti- ja ranskalaissotilaat värjöttelivät talven 1854–55 taivasalla kaupungin eteläpuolella. Hän palasi rintamalta takaisin Englantiin helmikuussa 1855 ja sai vastaansa suuren määrän halveksuntaa julkisuudessa. Hän oli myös yksi John Arthur Roebuckin johtaman sotaa ja eritoten sen aikana suoritettua sairaanhoitoa tutkivan komitean haastattelemista sotilasjohtajista. Pian hänen suosionsa kuitenkin elpyi. 5. syyskuuta 1855 hänet ylennettiin kenraaliksi. Hän jäi eläkkeelle vuonna 1868 1 500 punnan vuosieläkkeellä, ja samalla hänet ylennettiin sotamarsalkaksi.
Burgoyne kuoli Lontoon Pembroke Gardensissa 7. lokakuuta 1871. Hän oli ollut pitkään masentunut ainoan poikansa Hugh Burgoynen kuolemasta HMS Captainin uppoamisessa Biskajanlahdella syyskuussa 1870.
Kunnianosoitukset ja arvonimet

Burgoynestä tehtiin vuonna 1813 Bathin ritarikunnan jäsen (Companion) ja saman ritarikunnan Knight Commander vuonna 1838. Vuonna 1856 hänestä tehtiin baronetti ja hän sai Oxfordin yliopistolta kunniatohtorin arvon.
Kirjallisuutta

Burgoyne, John Fox: The Military Opinions of General Sir John Fox Burgoyne.  London:  Richard Bentley, 1859.
Tommy Lee koulunpenkillä

| Tommy Lee koulunpenkillä> Tommy Lee Goes to College |
| --- | --- |
Tyyli:  Tosi-TV
Kestoaika:  30 minuuttia
Luoja(t):  BT
Pääosissa:  Tommy Lee, Matt Ellis ja Natalie Riedmann
Alkuperämaa:   Yhdysvallat
Verkko:   NBC
Esitetty:  16. elokuuta 2005 –
Jaksoja:  6
Tuotanto
Tuottaja(t):  Richard Bishop, BT, Eddie October
Aiheesta muualla
IMDb 
Tommy Lee koulunpenkillä on yhdysvaltalainen tosi-TV-sarja, joka esitettiin televisiossa ensimmäisen kerran 16. elokuuta 2005. Se seuraa Mötley Crüen rumpalia, Tommy Leetä, joka alkaa käydä Nebraskan yliopistoa yrittäen sopeutua yliopistoelämään. Sarjaan kuuluu kuusi jaksoa.
Sarjassa esiintyy lukionsa kesken jättänyt Lee, joka joutuu sarjan aikana kohtaamaan uusia haasteita, kuten etsimään huonekaveria, kokeilemaan urheilujoukkueissa olemista ja opiskelemaan kemiaa. Lee on myös yksi sarjan tuottajista.
Jaksot

| Jakso | Nimi | Katsojaluvut (USA) |
| --- | --- | --- |
| 1 | Eka koulupäivä | 5 200 000 |
| 2 | Väsähtänyt rumpalipoika | 6 100 000 |
| 3 | Rupikonnia tutkimassa | 5 500 000 |
| 4 | Ikioma veljeskunta | 4 800 000 |
| 5 | Tommyn taidemuseotempaus | 4 000 000 |
| 6 | Loppukokeet koittavat | 4 400 000 |
Tokke

Tokke on Norjan kunta Telemarkin läänin länsiosassa. Se rajoittuu lännessä Agderin lääniin, pohjoisessa Vinjeen, idässä Seljordiin ja Kviteseidiin sekä etelässä Fyresdaliin. Kunta perustettiin vuonna 1964 Lårdalin ja Mon kuntien yhdistyttyä. Kunnan hallintokeskus sijaitsee Dalenin taajamassa. Muita taajamia Tokkessa ei ole lukuun ottamatta pääosin Vinjen puolella sijaitsevaa Åmotia, jonka asukkaista muutama on Tokken puolella. Vuoden 2023 alussa kunnassa oli 2 198 asukasta.
Kuvia

Eidsborgin sauvakirkko
Dalenin hotelli
Dalenissa on Telemarkin kanavan päätepiste. Kuvassa M/S Henrik Ibsen Dalenissa.
Tunnettuja henkilöitä

Anne Grimdalen (1899–1961), kuvanveistäjä
Aiheesta muualla

Kuvia tai muita tiedostoja aiheesta Tokke Wikimedia Commonsissa
Telemarkin läänin kunnat
Bamble
Drangedal
Fyresdal
Hjartdal
Kragerø
Kviteseid
Midt-Telemark
Nissedal
Nome
Notodden
Porsgrunn
Seljord
Siljan
Skien
Tinn
Tokke
Vinje
Norjan läänit | Norja
Tommi Ahola

Tommi Ahola (s. 1980) on suomalainen salibandyn pelaaja. Hän pelaa Norjan pääsarjassa ja on siirtynyt siellä Drammenista Gjelleråsen IF:hen 1+1-sopimuksella. Sopimuksen päätyttyä hän todennäköisesti palaa Drammeniin. Hän on pelannut muun muassa OLS:ssa, HIFK:ssa ja SSV:ssä. Hänellä on ollut puolen vuoden kilpailukielto kannabiksen käytön takia.
Triviatieto

Trivia- eli nippelitieto (myös triviaali tieto) tarkoittaa yleisesti johonkin aiheeseen liittyvää irrallista, usein toisarvoista, tietoa.
Käsite pohjaa adjektiiviin triviaali, jonka merkityksiä ovat yksinkertainen, alkeellinen, itsestään selvä; tylsä, lattea; perus-. Trivialla saatetaan tarkoittaa myös jossain määrin yleistietoa.
1900-luvun lopulla triviatiedolla saatettiin tarkoittaa tietoa, josta on hyötyä lähinnä tietokilpailussa. Triviatietokilpailuista tunnetuimpia on Trivial Pursuit -lautapeli.
Aiheesta muualla

Wikisanakirjassa on tähän liittyvä sananselitys: .
Trivia Crack

| Trivia Crack |
| --- | --- |

Kehittäjä:  Etermax
Julkaisija:  Etermax
Jakelija:  Google Play ja App Store
Ohjaaja:  Maximo Cavazzani (käännä suomeksi)
Julkaistu:  27. lokakuuta 2013 
Lajityyppi:  tietovisa
Pelimuoto:  moninpeli
Alusta:  Android iOS Windows Phone 
Hinnoittelutapa:  ilmainen, saatavilla myös maksullinen versio ilman mainoksia
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK     : 
Trivia Crack on Etermaxin 27. lokakuuta 2013 julkaisema tietovisamobiilipeli, jota pelataan online-tilassa muiden käyttäjien kanssa. Peli on saatavilla yli 20 eri kielelle.
Trivia Crackin tarkoituksena on saada mahdollisimman nopeasti kuusi hahmoa eri kategorioista, jotka ovat Urheilu, Historia, Taide, Viihde, Maantiede ja Tiede. Hahmoja on mahdollista saada kahdella eri tavalla; vastaamalla oikein kolmeen perättäiseen kysymykseen, jolloin on mahdollista päästä niin sanottuun kruunukysymykseen, jonka aihealueen voi valita jäljellä olevista alueista. Tähän kruunukysymykseen on mahdollista päästä myös suoraan pyöräytyslaudasta, joka sisältää kruunukysymyksen lisäksi myös jokaisen kategorian. Kruunukysymyksen sijaan pelaaja voi valita haasteen, jossa hän yrittää varastaa vastapelaajan hahmon vastaamalla oikein kuuteen satunnaiseen kysymykseen.
Jokainen peli kestää maksimissaan 25 vuoroa, mutta ensimmäisellä vuorolla ei ole mahdollista saada enempää kuin kolme hahmoa. Pelissä on myös keskustelumahdollisuus muiden pelaajien kanssa.
Trivia Crackissa on mahdollista myös kirjoittaa, kääntää ja arvostella kysymyksiä itse pelin kysymystehtaassa.
Kategoriat ja hahmot

Suluissa hahmon nimi.
Urheilu (Bonzo)
Maantiede (Tito)
Historia (Hektor)
Tiede (Al)
Taide (Tina)
Viihde (Pop)
Pelin logossa näkyvän ja pyöräytyslaudan pyörittäjänä toimivan hahmon nimi on Willy.
Thunderbolt

Thunderbolt tarkoittaa seuraavia asioita:
P-47 Thunderbolt, yhdysvaltalainen hävittäjäkone
HMS Thubderbolt, Britannian kuninkaallisen laivaston aluksia
Thunderbolt, Intelin ja Applen kehittämä väylätekniikka
Thunderbolt, DC Comicsin sarjakuvahahmo
Thunderbolt, Marvelin sarjakuvahahmo
Thunderbolt, puolalainen black metal -yhtye
Thunderbolt, vuonna 1929 ensi-iltansa saanut yhdysvaltalainen elokuva
Thunderbolt, pankkirosvo elokuvassa Rajut kaverit (engl. Thunderbolt and Lightfoot) vuodelta 1974
Thunderbolt, videopeleihin keskittynyt verkkosivusto
Thunderbolt, Saxonin albumi vuodelta 2018
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thunderbolt”, voi hakea sivunnimihaulla, laajalla sivunnimihaulla tai tekstihaulla.
Trivendra Singh Rawat

| Trivendra Singh Rawat |
| --- | --- |

Uttarakhandin pääministeri
 18. maaliskuuta 2017 – 10. maaliskuuta 2021  
Edeltäjä:  Harish Rawat
Seuraaja:  Tirath Singh Rawat
Henkilötiedot
Syntynyt: 20. joulukuuta 1960 (ikä 63) Khairasain, Uttar Pradesh, Intia
Tiedot
Puolue:  Intian kansanpuolue
Trivendra Singh Rawat (s. 20. joulukuuta 1960) on intialainen poliitikko, joka toimi Uttarakhandin pääministerinä vuosina 2017–2021. Hän edustaa Intian kansanpuoluetta (BJP).
Rawat syntyi perheensä yhdeksäntenä lapsena Khairasainin kylässä. Hänen isänsä oli ammattisotilas. Rawat liittyi 19-vuotiaana hindunationalistisen vapaaehtoisjärjestö Rashtriya Swayamsevak Sanghin (RSS) jäseneksi. 25-vuotiaana hänestä tuli RSS:n täyspäiväinen vapaaehtoistyöntekijä (pracharak) Dehradunin kaupungissa. Vaikutettuaan neljätoista vuotta RSS:n sisällä hänet valittiin Intian kansanpuolueen Uttar Pradeshin yksikön organisaatiosihteeriksi. Hänet äänestettiin vuonna 2002 lainsäätäjäksi Uttarakhandin osavaltioparlamenttiin ensimmäisen kerran ja toiselle kaudelle vuonna 2007. Toisella kaudellaan hänet nimitettiin osavaltion maatalousministeriksi. Puolue ylensi hänet vuonna 2013 kansalliseksi sihteeriksi. Vuotta myöhemmin hän avusti Amit Shahia puolueen parlamenttivaalityössä Uttar Pradeshin osavaltiossa.
Sukunsa sotilastaustan vuoksi Rawat on toiminut aktiivisesti useissa järjestöissä, jotka pyrkivät lisäämään sotilaiden ja heidän läheistensä hyvinvointia. Hänellä on useita ystäviä armeijan henkilökunnan keskuudessa. Intian kansanpuolueen voitettua Uttarakhandin osavaltiovaaleissa vuonna 2017 hänet valittiin osavaltion pääministeriksi. BJP sai 57 paikkaa 70:stä. Pääministerin paikkaa tavoitteli puolueen sisältä myös Satpal Maharaj ja Prakash Pant, jotka taipuivat kuitenkin tukemaan Rawatia yhdessä Amit Shahin ja RSS:n kanssa.
Vuonna 2019 Rawat aiheutti kohua väittämällä lehmän olevan maailman ainoa eläin, joka hengittää happea sisään ja ulos. Hän myös ylisti lehmän maidon ja virtsan "parantavia vaikutuksia" ja väitti, että lehmää hieromalla voi parantaa hengitysoireita. Pääministerin toimiston virkamies puolusti Rawatia väittämällä, että hän vain puki sanoiksi yleisen paikallisen uskomuksen. Vuonna 2021 hän erosi tehtävästään osavaltiopääministerinä vuotta ennen kautensa virallista päättymispäivää. Uttarakhandin BJP:n osavaltioyksikkö oli ilmaissut tyytymättömyyttä Rawatiin puoluejohdolle ja RSS:lle. Kriitikoiden mukaan seuraavien vaalien voittaminen Rawatin johdolla olisi haasteellista.
Aiheesta muualla

Kuvia tai muita tiedostoja aiheesta Trivendra Singh Rawat Wikimedia Commonsissa
Tommi Antikainen

| Henkilötiedot |
| --- | --- | --- | --- |
Syntymäaika: 28. maaliskuuta 1976 (ikä 48)
Syntymäpaikka: Hyvinkää, Suomi
Pelipaikka: vasen laitapuolustaja
Pituus: 172 cm
Junioriseurat
: KuPS
Seurat
| Vuodet | Seura | O | (M) |
| 1993–2001 | KuPS | 132 | (7) |
| 2003 | Pöxyt | 6 | (1) |
| Yhteensä | Yhteensä | 138 | (8) |
Maajoukkue
| 1991 | Suomi U15 | 6 | (0) |
| 1992 | Suomi U16 | 4 | (0) |
| 1993 | Suomi U17 | 4 | (1) |
| 1993 | Suomi U18 | 7 | (0) |
| 1994–1996 | Suomi U21 | 4 | (0) |
 Seurajoukkueuran tilastot kattavat vain kansalliset sarjat.
Tommi Antikainen (s. 28. maaliskuuta 1976 Hyvinkää) on entinen suomalainen jalkapalloilija. Hän oli pelipaikaltaan vasen laitapuolustaja.
Antikainen edusti Kuopion Palloseuraa vuosina 1993–2001. Kaudeksi 1994 KuPS nousi Veikkausliigaan ja hän pelasi kaudella 11 ottelussa. KuPS nousi uudestaan Veikkausliigaan kaudelle 2001, mutta Antikainen oli koko kauden loukkaantuneena. Ennen lopettamistaan hän pelasi kauden 2003 Sexypöxyissä.
Tomi Lotta

| Tomi Lotta> Henkilötiedot |
| --- | --- |
Syntynyt: 10. marraskuuta 1976 (ikä 47)
Kansalaisuus:   suomalainen
Ammatti:  voimamies
Tomi Lotta (s. 10. marraskuuta 1976) on suomalainen voimamies. Hän kilpaili ensimmäisen kerran Suomen vahvin mies -kilpailussa vuonna 2003 ja sijoittui kolmanneksi. Seuraavana vuonna hän voitti Suomen vahvin mies -kilpailun suvereenisti ollen Suomen vuoden 2004. Samana vuonna hän edusti Suomea Maailman vahvin mies -kilpailussa Bahamalla sijoittuen seitsemänneksi.
Vuonna 2005 Lotta voitti Dubain ja Hollannin GP:t ja oli toinen Euroopan vahvin mies -kisoissa Riiassa. Hän sijoittui toiseksi vuoden 2011 Strongman Champions Leaguen Kanariansaarten osakilpailussa ja oli samalla kaudella kolmas Slovakian osakilpailussa. Vuonna 2013 Lotta oli toinen SCL Finland -avauskisassa Rukalla. Viiden osakilpailun jälkeen SCL leaderin paikalta Lotta lopetti kilpailemisen. Lotta pääsi Guinnessin ennätysten kirjaan vuonna 2006 hercules hold 17.36, 2010 etukrusifixissä 20 kg 1.16,63 ja baseball-mailojen rikkomisessa selän takana yhden minuutin aikana tuloksella 16.
Käännös suomeksi
Toppjoki

Toppjoki on manner-Halikon lounaisin kylä. Se sijaitsee aivan Sauvon rajan tuntumassa Halikonlahden rannalla ja sen naapurikyliä ovat Kanamäki, Tammenpää ja Kokkila. Suuresta alueestaan huolimatta Toppjoki on asukasluvultaan varsin pieni kylä, jossa on paljon kesämökkejä. Kylän keskuksena toimii Toppjoen varrella oleva Toppjoen suurtila. Ennen kuntaliitosta 1967 Toppjoki kuului Angelniemen kuntaan.
Historia

Toppjoki kuului ruotsalaisen vero-oikeuden piiriin, mikä tarkoittaa että kylä on perustettu vasta myöhäiskeskiajalla. Varhaisin maininta Toppjoesta on vuodelta 1405, jolloin se oli osa Sauvoa. Kylän tilaluku oli 1560-luvulla yhdeksän, mutta vuonna 1791 toteutetussa isojaossa kylässä oli enää neljä tilaa jäljellä. Kaikki kylän tilat yhdistettiin 1810-luvulla yhdeksi suureksi Toppjoen rälssitilaksi.
Osa torpista itsenäistyi 1900-luvun alussa. Poikkeuksellisesti niistä lohkottiin kylään uusia kantatiloja Toppjoen tilan lisäksi. Loput torpat itsenäistyivät toisen maailmansodan jälkeen samalla kun kylästä lohkottiin tiloja siirtoväelle. 1950- ja 1960-luvuilta lähtien kylään on rakennettu loma-asuntoja.
Maantiede

Toppjoen pohjoisosa on mäkistä metsämaata, jonka laaksot ovat peltoa tai suuria suoalueita. Etelämmäs tultaessa maasto tasoittuu tasaiseksi pelloksi, joka laskeutuu vesijättömaana mereen. Rannalla on kolme asuttua niemeä: Koivuniemi, Mäntyluoto ja Vähäluoto. Kahden viimeisen välissä on Kanakopinlahti, johon Toppjoki laskee. Itse Toppjoki saa alkunsa Ruskiasuosta ja kiertää lännestä Sauvon kautta takaisin kylän alueelle.
The Charlatans

| The Charlatans |
| --- | --- |

Tiedot
Toiminnassa:  1989–
Tyylilaji:  vaihtoehtorock, madchester, brittipop, indie rock
Kotipaikka:   Länsi-Midlands, Englanti
Laulukieli:  englanti
Jäsenet:  Martin Blunt Tim Burgess Mark Collins Tony Rogers
Entiset jäsenet:  Jon Brookes Rob Collins Baz Ketley Jon Day
Levy-yhtiö:  Beggars Banquet Records   Sanctuary Records   BMG  
Aiheesta muualla
Kotisivut
Infobox OKNimi-testi OK: 
The Charlatans on englantilainen indie rock-yhtye, joka perustettiin vuonna 1989. Kaikki yhtyeen 11 studioalbumia ovat päässeet Top 40:een Britannian albumilistalla, joista kolme on ollut listaykkösiä. Yhtye on myös ansainnut 17 singleä Top 30:een Britannian singlelistalla, joista neljä oli Top 10 hittiä.
Jäsenet

Martin Blunt – basso  (1989-)
Tim Burgess – laulu, huuliharppu  (1989-)
Mark Collins – kitara, pedal steel-kitara, taustalaulu  (1991-)
Tony Rogers – koskettimet, piano, urut, Hammond urut, taustalaulu  (1997-)
Jon Brookes – rummut ja lyömäsoittimet  (1989-2013; kuoli 2013)
Rob Collins – koskettimet, piano, urut, Hammond urut, taustalaulu  (1989-1996; kuoli 1996)
Baz Ketley – laulu, kitara  (1989)
Jon Day – kitara  (1989-1991)
Martin Duffy – koskettimet  (1996-1997)
Peter Salisbury – rummut ja lyömäsoittimet  (2010; 2013)
Diskografia

| --- | --- |
 Studioalbumit Some Friendly (1990)  Between 10th and 11th (1992)  Up to Our Hips  (1994)  The Charlatans (1995)  Tellin' Stories (1997)  Us and Us Only (1999)  Wonderland (2001)  Up at the Lake (2004)  Simpatico (2006)  You Cross My Path(2008)  Who We Touch (2010)  Modern Nature (2015)  Different Days (2017) :  Kokoelmat Melting Pot  (1998)  Songs from the Other Side  (2002)  Forever: The Singles  (2006)  Collection (2007)  The Best of the BBC Sessions 1999–2006 (2008) Livealbumit Live It Like You Love It (2002)  Live at Delamere Forest (2007)  Some Friendly – 20th Anniversary Concerts (2010) 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
The Cherry Bombz

| The Cherry Bomz Cherry Bombz |
| --- | --- | --- |

EP-levyn tiedot
 Äänitetty : 1986
 Julkaistu: kesällä 1986
 Tuottaja(t): Andy McCoy
 Tyylilaji: glam punk, glam rock
 Levy-yhtiö: Yahoo Records
Cherry Bombzin muut julkaisut
| Hot Girls In Love 1985 | The Cherry Bomz 1985 | The House of Ecstasy 1986 |
The Cherry Bombz on glam punk ja glam rock-yhtye Cherry Bombzin "mini-LP", mutta käytännössä EP, joka julkaistiin syksyllä 1985. Levystä piti tulla Cherry Bombzin uusi kokonainen LP, mutta rahat riittivät vain tähän minialbumiin.
Albumi sisältää käytännössä samat kappaleet kuin aiemmin samana vuonna julkaistu Hot Girls in Love-EP lisättynä vain jo syksyllä 1984 nauhoitettu Hanoi Rocks-kappale "Pin-Up Boy". Oil & Gasoline on alun perin urheiluautoista kertova Hanoi Rocks-kappale, joka on nauhoitettu Lontoossa alkuvuodesta 1984.
Kappaleet

Hot Girls In Love – (Dean/Fairbairn)
100 Degrees In The Shade – (McCoy/Chellamah)
Feline Feeling – (McCoy/Chellamah/Gaffy)
Oil & Gasoline - 3:54 (McCoy/Brown)
Pin-Up Boy (McCoy)
Levyllä soittavat

Anita Chellemah – (laulu)
Andy McCoy - (sähkökitara, laulu)
Nasty Suicide – (sähkökitara, laulu)
Timo Kaltio – (bassokitara)
Terry Chimes - (rummut)
Tolga

Tolga on kunta Innlandetin läänissä Norjassa. Tolgan kunta (silloinen Tolgen[lähde? ]) perustettiin 1. tammikuuta 1838. Os erotettiin Tolgasta omaksi kunnakseen 1926. Kunnat yhdistettiin vuonna 1966 Tolga-Osin kunnaksi, mutta erotettiin jälleen 1976. Vuoden 2024 alussa Tolgassa oli 1 604 asukasta.
Kuvia

Tolgan asema Rørosin radan varrella.
Tolgan kirkko
Holøydalenin kirkko
Tunnettuja henkilöitä

Tone Hulbækmo (s. 1957), kansanmuusikko
Hans Fredrik Jacobsen (s. 1954), kansanmuusikko
Aiheesta muualla

Kuvia tai muita tiedostoja aiheesta Tolga Wikimedia Commonsissa
Innlandetin läänin kunnat
Alvdal
Dovre
Eidskog
Elverum
Engerdal
Etnedal
Folldal
Gausdal
Gjøvik
Gran
Grue
Hamar
Kongsvinger
Lesja
Lillehammer
Lom
Løten
Nord-Aurdal
Nord-Fron
Nord-Odal
Nordre Land
Os
Rendalen
Ringebu
Ringsaker
Sel
Skjåk
Stange
Stor-Elvdal
Søndre Land
Sør-Aurdal
Sør-Fron
Sør-Odal
Tolga
Trysil
Tynset
Vang
Vestre Slidre
Vestre Toten
Vågå
Våler
Østre Toten
Øyer
Øystre Slidre
Åmot
Åsnes
Norjan läänit | Norja
Toppo Elonperä

| Toppo Elonperä |
| --- | --- |
 Toppo Elonperä 1920-luvun alussa.
Henkilötiedot
Koko nimi:  Toivo Aleksis Ellenberg
Syntynyt: 29. huhtikuuta 1893 Helsinki
Kuollut: 27. elokuuta 1953 (60 vuotta) Elimäki
Ammatti:  näyttelijä, teatterinjohtaja
Näyttelijä
Taiteilijanimet:  Toppo Elonperä
Merkittävät roolit:  Tukkijoella Oi, kallis Suomenmaa
Aiheesta muualla
IMDb
Elonet
Toivo ”Toppo” Elonperä (alk. Toivo Aleksis Ellenberg; 29. huhtikuuta 1893 Helsinki – 27. elokuuta 1953 Elimäki) oli suomalainen näyttelijä, ohjaaja ja teatterinjohtaja. Hän ansioitui etenkin koomisissa luonnerooleissa 1930- ja 40-luvun elokuvissa.
Tausta

Elonperän vanhemmat olivat työnjohtaja Edvard Aleksander Elonperä ja Eriika Wäisänen. Keskikoulun ja kauppaopiston jälkeen hän aloitti opiskelun Kansallisteatterin oppilaskoulussa ja musiikkiopistossa vuonna 1912. Hän teki 1920-luvulla useita opintomatkoja Keski-Eurooppaan.
Ura

Elonperä näytteli teatteriuransa aikana Koiton Näyttämöllä, Tampereen Teatterissa, Kansan Näyttämöllä, Iloisessa Teatterissa, Viipurin kaupunginteatterissa, Kansanteatterissa ja Suomen Kansallisteatterissa. Elonperä oli Oulun työväenteatterin johtaja 1921–1923, Vaasan työväenteatterin johtaja 1925–1927 ja Kotkan Maakuntateatterin johtaja vuodesta 1949. Kansanteatterissa hän toimi näyttelijän työn ohella myös ohjaajana 1930–1934. Elonperä tunnettiin erityisesti sydämellisenä ja rehevänä koomikkona.
Elonperä näytteli 46 elokuvassa vuosina 1929–1952. Hänen ensimmäinen filmiroolinsa oli Jussi Raitojan isä mykkäelokuvassa Lumisten metsien mies (1929). Elonperä sai hyvät arviot suorituksestaan esittelijäneuvos Hymysenä komediassa Minä ja ministeri (1934). Vuonna 1936 hän sai kaksivuotisen kiinnityksen Jäger-Filmiin, jonka tuottamassa kansankomediassa Tukkijoella (1937) hän teki merkittävän roolisuorituksen Tolarina.
Vuosina 1938–1946 Elonperä työskenteli Suomen Filmiteollisuuden kiinnitettynä näyttelijänä. Koomisia sivuosia olivat vääpeli Muinonen elokuvassa Rykmentin murheenkryyni ja Korni-Mikko elokuvassa Serenaadi sotatorvella. Molemmat olivat sotilasfarsseja. Lisäksi Elonperä oli muun muassa Sakeri Nummisuutareissa (1938) ja lukkari Seitsemässä veljeksessä (1939). Muita humoristisia hahmoja olivat esimerkiksi Toppo Tatti musiikkielokuvassa SF-paraati (1940) ja mainostoimiston johtaja komediassa Onnellinen ministeri (1941). Elonperän harvoja vakavia rooleja oli kriitikoiden ylistämä Karjalan-Aku paatoksellisessa elokuvassa Oi, kallis Suomenmaa (1940).